Avisen blev dannet som led i den splittelse, der fandt sted i [[Det forenede Venstre]] i [[1890'erne]]. Den blev etableret af 350 aktionærer og udkom første gang [[1. oktober]] 1892. Samme år blev Odense Venstreforening dannet. Ved [[Det Radikale Venstre]]s dannelse blev foreningen det nye partis lokalforening, og samtidig fik avisen et tilhørsforhold til partiet. [[Oplag]]et var i [[1910]] steget fra 500 til 3.000, og under [[1. verdenskrig]] havde avisen sin storhedstid med 17.000 eksemplarer på hverdage. Avisen mistede annoncer og abonnenter efter [[Påskekrisen (1920)|påskekrisen]] som følge af en boykot. Nedgangen fortsatte, og efter flere årtier med økonomiske vanskeligheder udkom avisen for sidste gang i 1958.
Kommunikation